ai4bharat/Pralekha huggingface dataset:
गृह मंत्रालय
केंद्रीय गृह मंत्री श्री अमित शाह की अध्यक्षता में आपात स्थितियों के निवारण एवं निराकरण से संबंधित शंघाई सहयोग संगठन के सदस्य राष्ट्रों के विभाग प्रमुखों की 10 वीं बैठक संपन्न
आपदा प्रबंधन की दिशा में सामंजस्य बिठाने के लिए एससीओ सर्वोच्च मंच है - श्री अमित शाह
सदस्य राष्ट्रों के संयुक्त अभ्यास तथा मंत्री स्तर की बैठक से आपसी सहयोग के नए द्वार खुलेंगे – केंद्रीय गृह मंत्री
सयुंक्त अभ्यास से आपदा प्रतिरोधी क्षमता बढ़ेगी व प्रभावी कार्यान्वयन करने में अधिक सफलता मिलेगी : श्री अमित शाह
 देशों के बीच बेहतर सहयोग तथा सामंजस्य स्थापित होगा। उनका कहना था कि आपदा प्रबंधन सहयोग के लिए भारत सदैव तत्पर है।
श्री अमित शाह ने कहा कि भारत के प्रधानमंत्री श्री नरेंद्र मोदी जी ने कर्गिस्तान की राजधानी बिस्वेक में आयोजित एससीओ  के 19वें सम्मेलन में साझा क्षेत्र में संपर्क को और बेहतर करने की जरूरत पर बल दिया था और आपसी सहयोग को मजबूत बनाने की दिशा में संयुक्त अभ्यास के मंत्र को एक महत्वपूर्ण कदम बताया था। उनका यह भी कहना था कि अगस्त 2017 में देश के वर्तमान रक्षा मंत्री ने सरकारी विभागों के प्रमुखों की बैठक में भाग लिया तथा इस बैठक में प्रस्ताव दिया था कि भारत सर्च और बचाव विषय पर एक संयुक्त अभ्यास आयोजित कर सकता है जिसे आज पूर्णता मिली है।
श्री अमित शाह ने कहा कि चार दिनों तक चले अभ्यास से सभी एससीओ  देशों की आपदा प्रतिरोधी क्षमता बढ़ेगी व प्रभावी कार्यान्वयन करने में भी सफलता प्राप्त होगी। श्री शाह का कहना था कि एससीओ  संगठन पूरी दुनिया के 20 प्रतिशत भौगोलिक क्षेत्र तथा 40 प्रतिशत आबादी का प्रतिनिधित्व करता है इसलिए आपदा प्रबंधन की दिशा में महत्वपूर्ण भूमिका का निर्वहन करता है। उनका कहना था कि आज भूकंप, बाढ़ तथा जलवायु परिवर्तन आदि पर काम करने की जरूरत है जिसे इस संगठन के माध्यम से संभव किया जा सकेगा और भविष्य में आपदा प्रबंधन की विभिन्न चुनौतियों से आसानी से निपटा जा सकेगा।
श्री शाह ने विश्वास जताया कि शहरी भूकंप सर्च संयुक्त अभ्यास हमारी सामूहिक तैयारी में सुधार करने में बहुत उपयोगी होगा, भूकंप के बाद की कार्रवाई में समन्वय करने के लिए अंतरराष्ट्रीय स्तर पर मान्यता प्राप्त प्रक्रियाओं को समझने में सहायता करने के अतिरिक्त सभी प्रतिभागी टीम के सदस्यों के बीच जानकारी और मित्रता होने में भी इस अभ्यास से मदद मिलेगी। उनका कहना था कि जब सदस्यों को आपदा की स्थिति से निपटने के लिए मिलकर कार्रवाई करनी होगी, उस समय साझा अभ्यास का अनुभव बहुत काम आएगा।
श्री अमित शाह का कहना था कि भारत आपदा प्रतिरोधी अवसंरचना संबंधित संगठन की अगुवाई कर रहा है जो बहुमुखी होगा। श्री अमित शाह ने कहा कि डिजास्टर रिलीफ इंफ्रास्ट्रक्चर में विशेष ध्यान देना होगा। उनका कहना था कि इस बैठक में वर्ष 2020-21 की कार्य योजना पर चर्चा तथा अनुमोदन किया जाएगा और आपसी सहयोग के नए द्वार खुलेंगे।
कार्मिक, लोक शिकायत एवं पेंशन मंत्रालय
राष्ट्रीय खेल दिवस के अवसर पर 29 अगस्त, 2022 को, केन्द्रीय सिविल सेवा सांस्कृतिक और खेल बोर्ड पुरुषों और महिलाओं के लिए हॉकी, एथलेटिक्स , वॉलीबॉल और बास्केटबॉल का आयोजन करेगा
राष्ट्रीय खेल दिवस के अवसर पर 29 अगस्त, 2022 को, कार्मिक और प्रशिक्षण विभाग के तहत एक पंजीकृत सोसायटी केन्द्रीय सिविल सेवा सांस्कृतिक और खेल बोर्ड विनय मार्ग स्पोर्ट्स कॉम्प्लेक्स, नई दिल्ली में निम्नलिखित कार्यक्रम आयोजित कर रही है।
1. हॉकी 
2. एथलेटिक्स 100 मीटर 
3. वॉलीबॉल 
4. बास्केटबॉल 
दिल्ली/नई दिल्ली में तैनात भारत सरकार के सभी सिविलियन कर्मचारियों को कार्यक्रम में भाग लेने के लिए आमंत्रित किया जाता है। इच्छुक प्रतिभागी निर्धारित प्रपत्र विधिवत भरने के साथ 29.8.2022 को सुबह 9 बजे विनय मार्ग स्पोर्ट्स कॉम्प्लेक्स, चाणक्यपुरी, नई दिल्ली में रिपोर्ट करेंगे। .
प्रतिभागियों को टीमों में बांटा जाएगा। विजेता और उपविजेता को मेजर ध्यानचंद ट्रॉफी प्रदान की जाएगी।
राष्ट्रीय खेल दिवस हर साल 29 अगस्त को हॉकी के दिग्गज मेजर ध्यानचंद के जन्मदिन के उपलक्ष्य में मनाया जाता है। वह भारत के सबसे महान खिलाड़ियों में से एक थे और उन्होंने 1928, 1932 और 1936 में भारत को तीन ओलंपिक स्वर्ण पदक दिलाए।
कर्मचारियों की निम्नलिखित श्रेणियां इस प्रतियोगिता में भाग लेने के लिए पात्र नहीं हैं: -
 रक्षा सेवाओं/अर्ध सैन्य संगठनों/ केन्द्रीय पुलिस संगठन/पुलिस/आरपीएफ/सीआईएसएफ/बीएसएस-/आईटीबीपी/एनएसजी आदि के वर्दीधारी कर्मी।
ख. स्वायत्त निकायों/उपक्रमों/सार्वजनिक क्षेत्र के बैंकों/निगमों के कर्मचारी भले ही प्रशासनिक रूप से केन्द्रीय मंत्रालयों द्वारा नियंत्रित हों।
ग. कैजुअल/दैनिक वेतन भोगी कर्मचारी।
घ. अस्थायी ड्यूटी पर कार्यालयों से जुड़े कर्मचारी।
किसी भी तरह की पूछताछ और सहायता के लिए कृपया निम्नलिखित व्यक्तियों से संपर्क करें:-
|
||
|
वॉलीबॉल
|
|
9868094175
|
||
|
एथलेटिक्स
|
|
9899232337
|
||
|
बास्केटबॉल
|
|
9958399499
|
||
|
हॉकी
|
|
8447074742
<>
एमजी/एएम/केपी/डीवी
(Visitor Counter : 516
वित्त मंत्रालय
वित्तमंत्री श्रीमती निर्मला सीतारमण ने वाशिंगटन डी.सी. में पूर्ण विकास समिति की 105वीं बैठक में भाग लिया
केंद्रीय वित्त और कॉर्पोरेट मामले मंत्री श्रीमती निर्मला सीतारमण ने आज वाशिंगटन डी सी में विकास समिति के पूर्ण सत्र की 105वीं बैठक में भाग लिया। बैठक में डिजिटलीकरण और विकास, विकास और व्यापक आर्थिक स्थिरता के लिए ऋण और यूक्रेन में युद्ध के वैश्विक प्रभावों के प्रति विश्व बैंक समूह की प्रतिक्रिया: एक प्रस्तावित प्रारूप जैसे मुद्दों पर विचार-विमर्श किया गया।
इस सत्र में अपने संबोधन में, वित्त मंत्री ने कहा कि चालू वर्ष में भारत की आर्थिक वृद्धि सभी बड़ी अर्थव्यवस्थाओं में मजबूत और उच्चतम है और यह भारत की उदार नीति और मजबूत रिकवरी को दर्शाती है।
श्रीमती सीतारमण ने कहा कि भारत ने बेहद सक्षमता के साथ कोविड-19 महामारी संकट का सामना किया और टीकाकरण में उल्लेखनीय प्रगति करते हुए अब तक लोगों को 1.85 बिलियन से अधिक कोविड-19 वैक्सीन की खुराक दी हैं।
वित्त मंत्री ने उल्लेख किया कि भारत ने स्वेच्छा से सभी देशों को कोविड वैक्सीन इंटेलिजेंस नेटवर्क  प्लेटफॉर्म की पेशकश की और वह इस प्रमाणित और महत्वपूर्ण रूप से उपयोगी डिजिटल प्लेटफॉर्म के महत्व को पहचानते हुए अन्य सार्वजनिक-वस्तुओं के प्लेटफॉर्म के लिए भी सहायता प्रदान करने के लिए तैयार है।
वित्त मंत्री ने बैठक में मौजूद विशिष्ट लोगों से श्रीलंका की संकटपूर्ण स्थिति की भी चर्चा की और आशा व्यक्त की कि श्रीलंका को निर्णायक राहत मिलेगी ताकि वे संकट से बाहर आ सकें।
वाणिज्य एवं उद्योग मंत्रालय
एपीडा ने जकार्ता में बहु-उत्पाद रोड शो आयोजित किया
एपीडा ने अमेरिका, कनाडा और ग्रीस में ‘क्रेता-विक्रेता बैठक ’ का आयोजन किया
कृषि एवं प्रसंस्कृत खाद्य उत्पाद निर्यात विकास प्राधिकरण  ने 16 सितम्बर, 2019 को जकार्ता में भारतीय दूतावास के सहयोग से बहु-उत्पाद  रोड शो आयोजित किया। एपीडा के अध्यक्ष श्री पबन कुमार बोर्थाकुर की अगुवाई में चावल एवं चीनी निर्यातकों के 40 सदस्यीय प्रतिनिधिमंडल ने जकार्ता का दौरा किया और इंडोनेशिया गणराज्य के व्यापार मंत्री एनगैरतियास्तो लुकिता के साथ बैठक की। एपीडा द्वारा इन उत्पादों के लिए इंडोनेशिया के आयातकों के साथ जकार्ता में भारतीय निर्यातकों की व्यावसायिक  बैठक आयोजित की गई। भारतीय प्रतिनिधिमंडल ने इंडोनेशिया में सरकारी स्वामित्व वाली कंपनी बुलॉक इंडोनेशिया, इंडोनेशिया लॉजिस्टिक्स ब्यूरो के साथ भी बैठक की जो खाद्य वितरण एवं मूल्य नियंत्रण से जुड़े कामकाज देखती है। एपीडा 18 सितम्बर, 2019 को इंडोनेशिया के मेदान में एक रोड शो आयोजित करेगा।
इस माह के आरंभ में एपीडा ने 7 से 15 सितम्बर, 2019 तक ग्रीस के थेस्सालोनिकी में आयोजित 84वें थेस्सालोनिकी अंतर्राष्ट्रीय मेले  में भी भाग लिया था। टीआईएफ में भारत के कृषि एवं प्रसंस्कृत खाद्य उत्पादों को प्रदर्शित किया गया था। इस आयोजन का उद्घाटन ग्रीस के प्रधानमंत्री और भारत के वाणिज्य एवं उद्योग राज्य मंत्री श्री हरदीप सिंह पुरी द्वारा 7 सितम्बर, 2019 को किया गया था। ग्रीस में भारत के राजदूत भी उद्घाटन समारोह में उपस्थित थे।
थेस्सालोनिकी अंतर्राष्ट्रीय मेले में प्रसंस्कृत खाद्य उत्पादों की एक बड़ी रेंज जैसे कि तैयार  सब्जियों, करी एवं चावल, आम की लुगदी, जैविक उत्पादों, जड़ी-बूटी, नमकीन, मिठाई, चाय तथा मसालों को प्रदर्शित किया गया और इनके नमूने पेश करके तथा स्वाद चखाकर इनका प्रचार-प्रसार किया गया। थेस्सालोनिकी अंतर्राष्ट्रीय मेले में एपीडा द्वारा जम्मू-कश्मीर के अनेक उत्पादों जैसे कि अखरोट, बासमती चावल, पटसन के बीज और मसालों को भी प्रदर्शित एवं प्रोत्साहित किया गया।
भारत के पूर्वोत्तर राज्यों के उत्पादों को बढ़ावा देने के उद्देश्य से एपीडा ने अरुणाचल प्रदेश में तैयार की जाने वाली भारतीय कीवी की शराब को पहली बार ग्रीस में पेश किया। ग्रीस के निवासियों ने भारतीय कीवी की शराब को काफी पसंद किया।
एपीडा शाकाहारी एवं मांसाहारी भोजन में बासमती चावल की बिरयानी के नमूने पेश कर एवं लोगों को उनके स्वाद से अवगत कराते हुए बासमती चावल के निर्यात को भी बढ़ावा दे रहा है।
एपीडा के स्टॉल पर भारतीय चाय और मसालों के नमूने भी पेश किए गए। नमकीन एवं मिठाइयों के साथ भारतीय मसाला चाय के नमूने पेश करने और लोगों को इसका स्वाद चखाने की विशेष व्यवस्था की गई।
ग्रीस के कृषि एवं वित्त मंत्री ने भारतीय पवेलियन का मुआयना किया और भारतीय बासमती चावल से तैयार बिरयानी और कीवी शराब का आनंद लिया।
एपीडा को विशेषकर भारतीय जैविक उत्पादों, बासमती चावल, कीवी शराब, मसाला चाय और भारतीय नमकीन एवं मिठाइयों के लिए व्यापक सकारात्मक प्रतिक्रिया प्राप्त हुई।
भारतीय दूतावास के सहयोग से 20 अगस्त, 2019 को भारत के वाणिज्य दूतावास में क्रेता-विक्रेता बैठक  आयोजित की गई। प्रसंस्कृत खाद्य उत्पादों सहित कृषि उत्पादों के 23 निर्यातकों ने अमेरिका के संभावित आयातकों के साथ बैठक की।
दूसरी क्रेता-विक्रेता बैठक  भारत-कनाडा वाणिज्य मंडल के कार्यालय में 22 अगस्त, 2019 को आयोजित की गई। कृषि उत्पादों के लगभग 20 निर्यातकों और कनाडा के संभावित आयातकों ने इस क्रेता-विक्रेता बैठक  में भाग लिया।
राष्ट्रपति सचिवालय
भूटान नरेश ने राष्ट्रपति से मुलाकात की
भूटान नरेश महामहिम जिग्मे खेसर नामग्याल वांग्चुक ने आज  राष्ट्रपति भवन में राष्ट्रपति श्रीमती द्रौपदी मुर्मु से मुलाकात की।
भारत में महामहिम का स्वागत करते हुए राष्ट्रपति ने कहा कि भारत और भूटान के बीच सभी स्तरों पर पारस्परिक विश्वास, सद्भावना और समझदारी पर आधारित घनिष्ठ साझेदारी है। उन्होंने कहा कि भारत भूटान के साथ बहुआयामी और विशिष्ट साझेदारी को बहुत महत्व देता है। उन्होंने कहा कि भूटान के विकास की प्रक्रिया में सबसे बड़े भागीदार के रूप में, भारत को भूटान में स्वास्थ्य, शिक्षा, कृषि, अवसंरचना, डिजिटलीकरण और कौशल विकास जैसे क्षेत्रों में विभिन्न परियोजनाओं का समर्थन करने पर गर्व है। उन्होंने विश्वास दिलाया कि भूटान की प्राथमिकताओं और आकांक्षाओं को ध्यान में रखते हुए विकास की प्रक्रिया में भारत की साझेदारी जारी रहेगी।
राष्ट्रपति ने कहा कि इस साल भूटान सबसे कम विकसित देश  की श्रेणी से आगे बढ़ने के लिए तैयार है और एक उच्च आय वाली अर्थव्यवस्था बनने की राह पर आगे बढ़ रहा है। उन्होंने कहा कि भारत इस यात्रा में भूटान का विश्वसनीय भागीदारी बना रहेगा।
राष्ट्रपति ने कहा कि भारत और भूटान फिनटेक, स्टार्टअप और उभरती प्रौद्योगिकी के क्षेत्र में परस्पर सहयोग कर रहे हैं। उन्होंने कहा कि दोनों देशों को हमारे युवाओं की ऊर्जा और क्षमता का उचित उपयोग करने के लिए परस्पर सहयोग के इस दायरे का विस्तार करना चाहिए।
प्रधानमंत्री कार्यालय
प्रधानमंत्री ने संस्कृत व्याकरणाचार्य प्रो. भगीरथ प्रसाद त्रिपाठी “वागीश शास्त्री” के निधन पर दुख व्यक्त किया
प्रधानमंत्री श्री नरेन्द्र मोदी ने संस्कृत व्याकरणाचार्य प्रो. भगीरथ प्रसाद मिश्र के निधन पर शोक व्यक्त किया है। प्रो. त्रिपाठी को वागीश शास्त्री के नाम से भी जाना जाता है।
एक ट्वीट में प्रधानमंत्री ने कहा हैः
“प्रो. भगीरथ प्रसाद त्रिपाठी ‘वागीश शास्त्री’ ने आधुनिक वैज्ञानिक पद्धतियों का उपयोग करके युवाओं में संस्कृत को लोकप्रिय बनाने में अमूल्य योगदान किया था। वे अत्यंत ज्ञानी और विद्वान थे। उनके निधन से दुखी हूं। उनके परिजनों और मित्रों के प्रति संवेदनायें। ओम् शांति!”
रक्षा मंत्रालय
147 अतिरिक्त भारतीय सेना महिला अधिकारियों को स्थायी कमीशन प्रदान किया गया
भारतीय सेना में महिला अधिकारियों को स्थायी कमीशन  प्रदान करने के लिए माननीय सर्वोच्च न्यायालय के ऐतिहासिक फैसले के परिणामस्वरूप, पीसी के अनुदान के लिए महिला अधिकारियों की स्क्रीनिंग के लिए एक स्पेशल नंबर 5 चयन बोर्ड का गठन सितंबर 2020 में किया गया था और नवंबर 2020 में इसके परिणाम घोषित किए गए थे। इसके अलावा मार्च 2021 में माननीय सर्वोच्च न्यायालय ने उन महिला अधिकारियों के कुछ मामलों पर फिर से विचार करने का निर्देश दिया था, जिन्हें स्थायी कमीशन प्रदान करने के लिए संशोधित मानदंडों के आधार पर कमीशन प्रदान नहीं किया गया था।
माननीय सर्वोच्च न्यायालय के निर्देशों के अनुसार महिला अधिकारियों पर फिर से विचार किया गया और नए परिणामों को अब डी-क्लासिफाई किया गया है। नतीजतन 147 और महिला अधिकारियों को स्थायी कमीशन प्रदान किया जा रहा है, जिसमें कुल 615 अधिकारियों में से 424 को पीसी दिया गया है। कुछ महिला अधिकारियों के परिणाम प्रशासनिक कारणों से रोक दिए गए हैं और माननीय सर्वोच्च न्यायालय में यूओआई द्वारा दायर स्पष्टीकरण याचिका के परिणाम की प्रतीक्षा की जा रही है।
स्थायी कमीशन प्रदान की गई सभी महिला अधिकारियों को भारतीय सेना में उच्च नेतृत्व की भूमिकाओं के लिए सशक्त बनाने के लिए विशेष प्रशिक्षण पाठ्यक्रम और चुनौतीपूर्ण सैन्य कार्य से गुजरना होगा। 33 महिला अधिकारियों के एक बैच ने हाल ही में आर्मी वार कॉलेज महू से मिड लेवल टैक्टिकल ओरिएंटेशन कोर्स सफलतापूर्वक पूरा कर लिया है।
इसके अलावा सभी महिला अधिकारी जिन्हें इस स्पेशल नंबर 5 चयन बोर्ड में माना गया था और उन्हें स्थायी कमीशन प्रदान नहीं किया गया था, वे अभी भी पेंशन के लिए पात्र होंगी बशर्ते वो सेवा में रहते हुए कम से कम 20 साल पूरे कर चुकी हों। कुछ महिला अधिकारी जो पहले ही 20 साल से सेवा कर चुकी हैं, उन्हें पेंशन प्रदान कर दी गई है, जबकि अन्य को 20 साल तक सेवा जारी रखने की अनुमति दी जाएगी और उन्हें पेंशन प्रदान कर दी जाएगी।
जूनियर बैचों में महिला अधिकारियों के लिए स्थायी कमीशन दिसंबर 2020 से शुरू हो गए हैं, जिसमें उन्हें अपने 10वें वर्ष की सेवा में पीसी के लिए माना जाता है। स्थायी कमीशन प्रदान करने के साथ महिला अधिकारी लैंगिक समानता के युग में आगे बढ़ रही हैं और अपने पुरुष समकक्षों के समान चुनौतीपूर्ण नेतृत्व की भूमिका निभाने के लिए तैयार हैं।
सांख्यिकी एवं कार्यक्रम कार्यान्वयन मंत्रालय
“सांख्यिकी दिवस” 29 जून, 2023 को मनाया जाएगा
इस वर्ष की विषय विस्तु “सतत विकास लक्ष्यों की निगरानी के लिए राज्य संकेतक ढांचे को राष्ट्रीय संकेतक ढांचे के साथ संरेखित करना” है
सांख्यिकी और आर्थिक नियोजन के क्षेत्र में प्रोफेसर  प्रशांत चंद्र महालनोबिस द्वारा किए गए उल्लेखनीय योगदान को ध्यान में रखते हुए, भारत सरकार ने हर साल 29 जून को उनकी जयंती पर, राष्ट्रीय स्तर पर मनाये जाने वाले दिवस की विशेष श्रेणी में "सांख्यिकी दिवस" के रूप में मनाना तय किया है। इस दिवस का उद्देश्य सामाजिक-आर्थिक योजना और नीति निर्माण में सांख्यिकी की भूमिका और महत्व के बारे में प्रोफेसर  महालनोबिस से प्रेरणा लेने के लिए विशेष रूप से युवा पीढ़ी में सार्वजनिक जागरूकता पैदा करना है।
इस वर्ष सांख्यिकी दिवस, 2023 का मुख्य कार्यक्रम स्कोप कन्वेंशन सेंटर, स्कोप कॉम्प्लेक्स, लोधी रोड, नई दिल्ली में आयोजित किया जा रहा है। कार्यक्रम के मुख्य अतिथि केंद्रीय सांख्यिकी एवं कार्यक्रम क्रियान्वयन  राज्य मंत्री , योजना मंत्रालय और कॉर्पोरेट मामलों के मंत्रालय के राज्य मंत्री राव इंद्रजीत सिंह हैं। प्रोफेसर राजीव लक्ष्मण करंदीकर, अध्यक्ष, राष्ट्रीय सांख्यिकी आयोग ; डॉ. जी. पी. सामंत, भारत के मुख्य सांख्यिकीविद् और सचिव, एमओएसपीआई; और अन्य गणमान्य व्यक्ति भी इस अवसर पर प्रतिभागियों को संबोधित करने वाले हैं। इसके अलावा, केंद्रीय मंत्रालयों/विभागों के वरिष्ठ अधिकारी भी इस कार्यक्रम में भाग लेंगे और राज्यों/केंद्र शासित प्रदेशों और अंतर्राष्ट्रीय संगठनों के प्रतिनिधियों के भी भाग लेने की संभावना है।
हर साल सांख्यिकी दिवस समसामयिक राष्ट्रीय महत्व के विषय विस्तु पर मनाया जाता है। सांख्यिकी दिवस, 2023 का विषय "सतत विकास लक्ष्यों की निगरानी के लिए राष्ट्रीय संकेतक ढांचे के साथ राज्य संकेतक ढांचे का संरेखण" है।
कार्यक्रम के तकनीकी सत्र के दौरान, मंत्रालय के अधिकारी विषय पर एक संक्षिप्त प्रस्तुति देंगे, जिसके बाद विशेषज्ञ संबोधित करेंगे।
कार्यक्रम के दौरान एमओएसपीआई द्वारा स्नातकोत्तर छात्रों के लिए आयोजित 'ऑन द स्पॉट निबंध लेखन प्रतियोगिता, 2023' के विजेताओं को भी सम्मानित किया जाएगा।
नीति आयोग
5वां नीति आयोग-डीआरसी संवाद वुहान में सम्पन्न
नीति आयोग और चीन के डेवलपमेंट रिसर्च सेंटर  के बीच 5वां संवाद आज चीन के वुहान में संपन्न हुआ। चीनी शिष्टमंडल की अगुवाई डीआरसी के पार्टी सचिव मा जियानतेंग और भारतीय शिष्टमंडल की अगुवाई नीति आयोग के उपाध्यक्ष डॉ. राजीव कुमार ने की।
चीन के राष्ट्रपति शी जिनपिंग और प्रधानमंत्री श्री नरेन्द्र मोदी के बीच चेन्नई में हुई अनौपचारिक बैठक के बाद चीन और भारत के बीच यह पहला मंत्रिस्तरीय संवाद है।
2018 में मुंबई में आयोजित चौथे संवाद में हुए समझौते के आधार पर नीति आयोग और चीन के डीआरसी ने डब्ल्यूटीओ सुधार एवं शहरीकरण के क्षेत्रों में साझा अनुसंधान किया, जिसके प्रारंभिक निष्कर्ष 5वें संवाद के दौरान प्रस्तुत किए गए।
विचार-विमर्श में चीनी और भारतीय प्रशासन के वरिष्ठ प्रतिनिधियों, सरकारों, शिक्षा जगत और उद्यमों के प्रतिनिधियों ने भाग लिया। इस दौरान वैश्विक अर्थव्यवस्था, वैश्वीकरण तथा चीन और भारत में व्यापक आर्थिक नीतियों, नवाचार और विकास तथा चीन-भारत व्यापार की संभावना और आर्थिक सहयोग से संबंधित सत्र शामिल थे। दोनों पक्षों ने विस्तृत प्रस्तुतियों और गहन विचार-विमर्श के बाद अधिक समावेशी वैश्विक आर्थिक संरचना का निर्माण करने तथा विकासशील और अल्प-विकसित राष्ट्रों के हितों की रक्षा की आवश्यकता को ध्यान में रखते हुए निष्पक्ष और उचित व्यापार नियमों को लागू करने की प्रतिबद्धता की पुष्टि की।
उच्च गुणवत्ता वाले विकास को आगे बढ़ाने के लिए दोनों पक्षों ने उच्च तकनीक, डिजिटल अर्थव्यवस्था, राजकोषीय नीति के बारे में ज्ञान साझा करने और परस्पर सीख को मजबूत करने तथा पर्यावरण, आय में अंतर आदि के कारण उत्पन्न चुनौतियों से मिल-जुल कर निपटने का निर्णय लिया। टिकाऊ शहरीकरण, स्मार्ट सिटीज के विकास, बुनियादी सुविधाओं और पर्यावरण के अनुकूल परिवहन को बढ़ावा देने पर बल दिया गया। दोनों पक्षों में पर्यटन, स्वास्थ्य सेवाओं, संस्कृति, भाषा और लोगों के बीच संपर्क के संबंध में तालमेल की संभावनाएं तलाशने और एक-दूसरे की सर्वोत्त्म पद्धतियों से सीखने तथा आउटबाउंड और इनबाउंड निवेशों को प्रोत्साहन देकर कारोबार करने की सुगमता के लिए अनुकूल परिस्थितियों का निर्माण करने पर भी सहमति बनी।
छठा संवाद भारत में नवंबर, 2020 के दूसरे पखवाड़े में आयोजित किया जाएगा।
संघ लोक सेवा आयोग
राष्ट्रीय रक्षा अकादमी एवं नौसेना अकादमी परीक्षा , 2019 के अंतिम परिणाम की घोषणा
 में प्रवेश के लिए संघ लोक सेवा आयोग द्वारा 21 अप्रैल, 2019 को आयोजित लिखित परीक्षा तथा बाद में रक्षा मंत्रालय के सेवा चयन बोर्ड द्वारा लिए गए साक्षात्कारों के परिणाम के आधार पर अर्हता प्राप्त की है। उपर्युक्त पाठ्यक्रमों के आरंभ होने की तिथि के संबंध में विस्तृत जानकारी के लिए कृपया रक्षा मंत्रालय की वेबसाइटों अर्थात् www.joinindianarmy.nic.in, www.joinindiannavy.nic.in और www.careerairforce.cdac.in का अवलोकन करें।
इन सूचियों को तैयार करते समय स्वास्थ्य परीक्षण के परिणामों को ध्यान में नहीं रखा गया है।
जिन उम्मीदवारों ने अपने द्वारा दावा की गई जन्मतिथि और शैक्षिक योग्यताओं आदि के समर्थन में अपेक्षित प्रमाण-पत्र सीधे अपर भर्ती महानिदेशालय, एडजुटेंट जनरल की शाखा, एकीकृत मुख्यालय, रक्षा मंत्रालय , पश्चिमी ब्लॉक सं.-III, विंग-I, आर. के. पुरम, नई दिल्ली-110066 में पहले जमा नहीं किए हैं, उनकी उम्मीदवारी ऐसा किए जाने तक अनंतिम रहेगी और उपर्युक्त प्रमाण-पत्र संघ लोक सेवा आयोग को नहीं भेजने हैं।
उम्मीदवारों को सलाह दी जाती है कि अपने पते में किसी प्रकार के परिवर्तन के संबंध में उपर्युक्त पते पर सेना मुख्यालय को तुरन्त, सीधे सूचित करें।
परिणाम, संघ लोक सेवा आयोग की वेबसाइट https://www.upsc.gov.in पर भी उपलब्ध है। तथापि, उम्मीदवारों के अंक, अंतिम परिणाम की घोषणा की तारीख से 15 दिन के बाद वेबसाइट पर उपलब्ध होंगे।
इस संबंध में अतिरिक्त जानकारी के लिए उम्मीदवार, संघ लोक सेवा आयोग परिसर के गेट “सी” के पास स्थित सुविधा केन्द्र पर किसी भी कार्य दिवस में प्रात: 10.00 बजे से सायं 17.00 बजे के बीच व्यक्तिगत रूप से अथवा टेलीफोन नं. 011-23385271/011-23381125/ 011-23098543 पर संपर्क कर सकते हैं।
परिणाम की सूची के लिए यहाँ क्लिक करें
रक्षा मंत्रालय
अफ्रीका और यूरोप में मित्र नौसेनाओं के साथ संयुक्त अभ्यास में भाग लेने के लिए आईएनएस तबर तैनात
मित्र राष्ट्रों के साथ सैन्य सहयोग बढ़ाने की दिशा में भारतीय नौसेना के जहाज तबर ने दिनांक 13 जून को अपनी लंबे समय तक जारी रहने वाली तैनाती शुरू की और सितंबर के अंत तक यह पोत अफ्रीका और यूरोप के कई बंदरगाहों का दौरा करेगा। बंदरगाह यात्राओं के दौरान, तबर पेशेवर, सामाजिक और खेलकूद संबंधी बातचीत करेगा। यह जहाज मित्र नौसेनाओं के साथ अनेक संयुक्त युद्धाभ्यासों में भी हिस्सा लेगा ।
तैनाती के दौरान, आईएनएस तबर एडन की खाड़ी, लाल सागर, स्वेज नहर, भूमध्य सागर, उत्तरी सागर और बाल्टिक सागर से गुज़रेगा, जबकि जिबूती, मिस्र, इटली, फ्रांस, ब्रिटेन, रूस, नीदरलैंड, मोरक्को और स्वीडन और नॉर्वे जैसे आर्कटिक परिषद के देशों में पोर्ट कॉल करेगा। देशों की मेजबान नौसेनाओं के साथ पासेक्स के अलावा यह जहाज रॉयल नेवी के साथ कोंकण युद्धाभ्यास तथा फ्रांसीसी नौसेना के साथ वरुण युद्धाभ्यास करेगा साथ ही इसका रूसी फेडरेशन की नौसेना के साथ इंद्र युद्धाभ्यास जैसे द्विपक्षीय अभ्यासों में भाग लेने का भी कार्यक्रम है ।
इस तैनाती के दौरान दिनांक 22 से 27 जुलाई तक रूसी नौसेना दिवस समारोह में भी जहाज की भागीदारी देखने को मिलेगी। यह जहाज मित्र नौसेनाओं के साथ मिलकर काम करेगा ताकि सैन्य संबंध बनाने, अंतरसंचालनीयता विकसित करने और लंबे समय तक संबंधों का निर्वाह हो सके । भारतीय नौसेना विशेष रूप से प्राथमिक हित के समुद्री क्षेत्रों में नियमित विदेशी तैनाती करती है । इन व्यस्तताओं का उद्देश्य क्षेत्र में समुद्री सुरक्षा को और मजबूत करना और समुद्री खतरों के खिलाफ संयुक्त अभियानों को मजबूत करना है। ये बातचीत नौसेनाओं को एक-दूसरे की नौसेना में अपनाई गई 'सर्वश्रेष्ठ प्रणालियों' का अवलोकन करने तथा उनको आत्मसात करने का अवसर भी प्रदान करेगी ।
आईएनएस तबर रूस में भारतीय नौसेना के लिए बनाया गया तलवार श्रेणी का स्टील्थ फ्रिगेट है। इस जहाज की कमान कैप्टन एम महेश के पास है और इसमें 300 कर्मियों का कोटा है। यह जहाज हथियारों और सेंसरों की व्यापक रेंज से लैस है और भारतीय नौसेना के शुरुआती स्टील्थ फ्रिगेट्स में से एक है। यह जहाज भारतीय नौसेना के पश्चिमी बेड़े का हिस्सा है जो पश्चिमी नौसेना कमान के तहत मुंबई में स्थित है ।
राष्ट्रपति सचिवालय
राष्ट्रपति ने बुल्गारिया के प्रधानमंत्री से मुलाकात की
राष्ट्रपति ने दोनों देशों के बीच मजबूत द्विपक्षीय व्यापारिक रिश्तों का आह्वान किया
सोफिया में महात्मा गांधी की प्रतिमा का अनावरण किया
राष्ट्रपति श्री रामनाथ कोविन्द ने आज  को बुल्गारिया की राजधानी सोफिया में वहां के प्रधानमंत्री श्री बॉयको बोरिसोव से मुलाकात की। चर्चा के दौरान राष्ट्रपति ने कहा कि श्री बॉयको बोरिसोव के नेतृत्व में बुल्गारिया ने एक राष्ट्र के रूप में अत्यंत सराहनीय प्रगति की है।
राष्ट्रपति श्री रामनाथ कोविन्द ने कहा कि भारत, बुल्गारिया के साथ आर्थिक संबंध बढ़ाना चाहता है। बुल्गारिया ने सूचना प्रौद्योगिकी, फार्मा, प्रौद्योगिकी, खाद्य प्रसंस्करण इत्यादि क्षेत्रों में बहुत प्रगति की है। इन क्षेत्रों में भारतीय कंपनियों को बहुत दिलचस्पी है और वे बुल्गारिया के साथ संयुक्त रूप से उपक्रम लगाना तथा निवेश करना चाहती हैं। राष्ट्रपति महोदय ने कहा कि दोनों देशों के बीच बहुत पहले से रक्षा सहयोग हो रहा है। भारत, बुल्गारिया से प्रौद्योगिकी प्राप्त करना चाहता है और अपने ‘मेक इन इंडिया’ कार्यक्रम के तहत बुल्गारिया की कंपनियों को आमंत्रित करता है।
इसके पहले, राष्ट्रपति श्री रामनाथ कोविन्द और बुल्गारिया के राष्ट्रपति ने संयुक्त रूप से साउथ पार्क, सोफिया में महात्मा गांधी की प्रतिमा का अनावरण किया। इस अवसर पर राष्ट्रपति महोदय ने कहा कि वे बुल्गारिया वासियों के कृतज्ञ हैं कि आज अपने विशेष दिन-राष्ट्रीय एकीकरण दिवस – पर उन्होंने महात्मा गांधी को स्थायी निवास दिया हैं। राष्ट्रपति महोदय ने कहा कि महात्मा गांधी ने अपना पूरा जीवन मानवता की सेवा में लगा दिया था, जिसके मद्देनजर उनके प्रति यह सच्ची श्रद्धांजलि है। टकराव, तनाव, हिंसा और तबाही के दौर में महात्मा गांधी के विचार और मूल्य बहुत प्रासंगिक हैं।
बुल्गारिया यात्रा की समाप्ति के बाद राष्ट्रपति चेक गणराज्य के लिए रवाना हो गये। उल्लेखनीय है कि राष्ट्रपति तीन यूरोपीय देशों - साइप्रस, बुल्गारिया और चेक गणराज्य की यात्रा पर रवाना हुये थे।
प्रधानमंत्री कार्यालय
प्रधानमंत्री ने प्रमुख सिख बुद्धिजीवियों से भेंट की
हमारी एकता की भावना हमारे देश की विशाल और सुंदर विविधता में प्रमुख स्तंभ के रूप में कार्य करती है: प्रधानमंत्री
भारतीय भाषाओं में व्यावसायिक पाठ्यक्रम विकसित करने का प्रयास किया जा रहा है, ताकि मातृभाषा में उच्च शिक्षा को वास्तविकता बनाया जा सके: प्रधानमंत्री
शिष्टमंडल ने अनौपचारिक बातचीत में भाग लेने के लिए प्रधानमंत्री को धन्यवाद दिया
प्रधानमंत्री श्री नरेन्द्र मोदी ने आज 7, लोक कल्याण मार्ग पर देशभर के प्रमुख सिख बुद्धिजीवियों के शिष्टमंडल से मुलाकात की।
प्रधानमंत्री ने शिष्टमंडल के साथ किसान कल्याण, युवा सशक्तिकरण, नशा मुक्त समाज, राष्ट्रीय शिक्षा नीति, कौशल, रोजगार, प्रौद्योगिकी और पंजाब के आमूल विकास पर खुलकर बातचीत की।
प्रधानमंत्री ने शिष्टमंडल से मुलाकात पर प्रसन्नता व्यक्त करते हुये कहा कि बुद्धिजीवी समाज में राय बनाते हैं। उन्होंने शिष्टमंडल के सदस्यों से आग्रह किया कि वे जनता को जोड़ने, उन्हें शिक्षित करने तथा जनता को उचित जानकारी मिले, इस दिशा में वे काम करें। उन्होंने एकता की भावना पर बल दिया, जो हमारे देश की विशाल और सुंदर विविधता में प्रमुख स्तंभ के रूप में कार्य करती है।
प्रधानमंत्री ने मातृभाषा में शिक्षा दिये जाने पर जोर दिया। उन्होंने कहा कि मातृभाषा में उच्च शिक्षा को वास्तविकता बनाने के लिये भारतीय भाषाओं में व्यावसायिक पाठ्यक्रम विकसित करने के प्रयास किये जा रहे हैं।
शिष्टमंडल ने निमंत्रण के लिये प्रधानमंत्री को धन्यवाद दिया और कहा कि उन्हें इस बात का ज्ञान नहीं था कि देश के प्रधानमंत्री इतने अनौपचारिक माहौल में उनके साथ बातचीत करेंगे। उन्होंने सिख समुदाय के कल्याण के लिये प्रधानमंत्री द्वारा उठाये गये विभिन्न उपायों की सराहना की।